Document ID: 32005D0946

DEĊIŻJONI TAL-KUMMISSJONI
tat-23 ta’ Diċembru 2005
li temenda d-Deċiżjoni 2003/526/KE fir-rigward tal-miżuri għall-kontroll tad-deni klassiku tal-ħnieżer fil-Ġermanja u fis-Slovakkja
(innotifikata taħt dokument numru C(2005) 56311)
(Test b’ rilevanza għaż-ŻEE)
(2005/946/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsindrat id-Direttiva tal-Kunsill 90/425/KEE tas-26 ta’ Ġunju 1990 dwar kontrolli veterinarji u żootekniċi applikabbli fil-kummerċ intra-Komunitarju f’ċerti prodotti u annimali ħajjin bil-ħsieb tal-kompletar tas-suq intern (1), u b'mod partikolari l-Artikolu 10(4) tagħha,
Billi:
(1)
Bħala tweġiba għat-tifqigħat tad-deni klassiku tal-ħnieżer f'ċerti Stati Membri, id-Deċiżjoni tal-Kummissjoni 2003/526/KE tat-18 ta' Lulju 2003 dwar il-miżuri ta' ħarsien li għandhom x'jaqsmu mad-deni klassiku tal-ħnieżer f'ċerti Stati Membri (2) ġiet adottata. Dik id-Deċiżjoni tistabbilixxi ċerti miżuri oħra ta' kontroll tal-marda li għandhom x'jaqsmu mad-deni klassiku tal-ħnieżer.
(2)
Il-Ġermanja għarrfet lill-Kummissjoni bl-evoluzzjoni ta' dan l-aħħar ta' dik il-marda fil-ħnieżer slavaġ fl-istat federali tat-Tramuntana ta’ Rhine-Westphalia. Fid-dawl ta’ l-informazzjoni epidemjoloġika disponibbli, iż-żoni tal-Ġermanja fejn miżuri ta’ kontroll tal-marda japplikaw għandhom jiġu emendati biex jinkludu ċerti żoni fit-Tramuntana ta’ Rhine-Westphalia u Rhineland-Palatinate
(3)
Is-sitwazzjoni tal-marda fis-Slovakkja tjiebet b' mod sinifikanti fid-Distrett Veterinarju u ta' l-Amministrazzjoni ta' l-Ikel fi Trnava (li jinkludi d-distretti ta’ Trnava, Piešťany u Hlohovec) kif ukoll Banská Bystrica (inklużi d-distretti ta’ Banská Bystrica u Brezno). Għalhekk il-miżuri stipolati fid-Deċiżjoni 2003/526/KE li jikkonċernaw dawk iż-żoni m’ għandhomx japplikaw iktar.
(4)
Id-Deċiżjoni 2003/526/KE għandha għalhekk tiġi emendata kif suppost.
(5)
Il-miżuri li hemm f'din id-Deċiżjoni huma fi qbil ma' l-opinjoni tal-Kumitat Permanenti dwar il-Katina ta' l-Ikel u s-Saħħa ta' l-Annimali,
ADOTTAT DIN ID-DEĊIŻJONI:
Artikolu 1
L-Anness li jinsab mad-Deċiżjoni 2003/526/KE qed jinbidel bl-Anness li jinsab ma' din id-Deċiżjoni.
Artikolu 2
Din id-Deċiżjoni hija indirizzata lill-Istati Membri.
Magħmul fi Brussell, nhar it-23 ta’ Diċembru 2005.

Labels: 20
18
6